<prompt> Akaretša sehlogo: Bo-rathutamahlale ba bolela gore bolwetši bja swikiri e ka ba leuba la lefase ka bophara leo le kgomago motho o tee go ba 12 bao e lego batho ba bagolo lefaseng ka bophara. Le gona palo ya bao ba nago le bolwetši bjo e tla oketšega ka 55 lekgolong nywageng e masome a mabedi e tlago ge e ba batho ba sa fetoše kudu tsela yeo ba jago ka yona le go itšhidulla. Nyakišišo yeo e dirilwego ke banyakišiši ba Yunibesithing ya East Anglia e akanyetša gore batho ba dimilione tše 382 ba be ba na le bolwetši bja swikiri ka 2013. Ge go tšwela pele ka lebelo la gona bjale, palo yeo e letetšwe go fihla go dimilione tše 592 ka 2035. Mo e ka bago 10 lekgolong ya balwetši ba na le mohuta wa 1 wa bolwetši bja swikiri - bolwetši bja go itšhireletša malwetšing bjo gantši bo bago gona go tloga bjaneng. Eupša 90 lekgolong e nngwe e na le mohuta wa bobedi wa bolwetši bja swikiri - bolwetši bjo bo bakwago ke mokgwa wa go phela o sa šome le go ja dijo tše di sa lekanego. Bolwetši bjo bo sa alafegego ke bothata bjo bogolo dinageng tšeo di hlabologago ka lebelo. Nyakišišo yeo e gatišitšwego ka makasineng wa Pharmaco Economics e utolla gore kua China le India, mo e nyakilego go ba 10 lekgolong ya batho ba bagolo ba na le bolwetši bja swikiri, ge go bapetšwa le tekanyo ya lefase ya 8,3 lekgolong. Kua Brithania, mo e ka bago batho ba dimilione tše 3,2 ba na le bolwetši bja swikiri. Monyakišiši yo mogolo Till Seuring o itše: Bolwetši bja swikiri bo fetogile leuba. Go ata mo go oketšegago ga bolwetši bja swikiri dinageng tše go tutueditšwe ke go hudugela metseng e megolo ka lebelo, go fetoga ga mekgwa ya go ja le mekgwa ya go dula fase ya go phela. Batho ba dimilione tše 382 lefaseng ka bophara ba na le bolwetši bja swikiri, gomme go letetšwe gore palo yeo e gole go fihla go dimilione tše 592 ka 2035. Ke bolwetši bjo bo sa folego bjo bo phatlaletšego kudu nywageng ya morago bjale - e sego feela dinageng tšeo di nago le ditseno tše di phagamego, eupša gape le dinageng tše dintši tšeo di nago le badudi ba bantši bao ba nago le ditseno tša tlase le tša magareng tše bjalo ka India le China. O okeditše ka gore: Re holofela gore dikutollo di tla oketša tlhokomelo ya pholisi yeo e lebišwago go thibeleng bolwetši bja swikiri le go bo laola dinageng tše di humilego gomme ka mo go kgethegilego e swanetše go dira gore bao ba dirago melao ya tša maphelo le ya tša boiphedišo dinageng tše di hlabologago ba lemoge tshenyo ya tša boiphedišo yeo bolwetši bja swikiri bo ka e dirago. Nyakišišo yeo e gatišitšwego ka makasineng wa Pharmaco Economics, e tsopotše tsebišo e tšwago go International Diabetes Federation yeo e akanyetšago gore 8,3 lekgolong ya batho ba bagolo bao ba nago le nywaga e 20 go ya go e 79 mo nakong ye ba na le bolwetši bja swikiri...  <response>: Banyakišiši ba akanyetša gore batho ba dimilione tše 382 ba swerwe ke bolwetši bja swikiri ka 2013. Ge go tšwela pele ka lebelo la gona bjale, palo ya bao ba tlaišwago lefaseng ka bophara e ka ba dimilione tše 592 ka 2035. Kua China le India, 10 lekgolong ya batho ba bagolo ba na le bolwetši bjo. Se se bapetšwa le palogare ya lefase ya 8,3 lekgolong, go ya ka nyakišišo. 90 lekgolong ya balwetši ba na le mohuta wa bobedi wa bolwetši bja swikiri bjo bo tswalanago le mokgwa wa go phela. 